Mer sott nit Öpfel mit Biire vergliiche. Des han i denkt, wo n i de Artikel über de neuschti Gedichtband vom Markus Manfred Jung,verfranslet dini flügel in de Badische Zittig gläse ha, uf de Kultursitte vom 11.4.2008. De Autor hät do e sehr glungeni Rezension gschribe. Mi hät des gfreut, dass do öbber alemannische Gedichter so ufrichtig schätzt  des kunnt nit eso hüffig vor uf de Kultursitte - un des däno au mit Elan z Papir brocht hät. Di moderni alemannischi Lyrik goht eigeni  Wäg, entwicklet e bsunderi Sprooch, un isch einewäg iibettet in d Herkumft, nit z trenne vo de alemannische Kindheit.